text: শিবানন্দ আশ্রম বা ডিভাইন লাইফ সোসাইটি (ডিএলএস) একটি হিন্দু-ধর্মীয় প্রতিষ্ঠান এবং একটি  আশ্রম, যা স্বামী শিবানন্দ  স্বরস্বতী’র দ্বারা ১৯৩৬ সালে প্রতিষ্ঠিত হয়েছে। এটি  মুনি কি রেতি, হৃষিকেশ, ভারতে আবস্থিত। এখন সারাবিশ্বে এটির কেন্দ্র প্রতিষ্ঠিত হয়েছে। প্রধান কার্যালয় হৃষিকেশেও স্থাপিত হচ্ছে। স্বামী শিবানন্দের শিষ্যরাও স্বাধীনভাবে প্রতিষ্ঠান বিভিন্ন জায়গায় গড়ে তুলছে। যেমন- মরিশাস, আমেরিকা, অস্ট্রেলিয়া, কানাডা, মালেয়েশিয়া, দক্ষিণ আফ্রিকা, দক্ষিণ আমেরিকা, এবং ইউরোপ প্রভৃতি জায়গায়।
  
  কর্মকান্ড
  
  নিম্নলিখিত উপায়গুলোর মাধ্যমে এই সংগঠন  আধ্যাত্মিক জ্ঞান প্রচার করে:
  যোগ, বেদান্ত প্রভৃতির উপর বই, ম্যাগাজিন প্রকাশের মাধ্যমে।
  আধ্যাত্মিক সমবেত অনুষ্ঠান এবং আলোচনা সভা (সৎসঙ্গ) অনুষ্ঠিত করার মাধ্যমে।
  যোগ চর্চা করার বিভিন্ন প্রশিক্ষণ কেন্দ্র গড়ে তোলার মাধ্যমে।
  উৎসাহী ব্যক্তিদের যোগ এবং দর্শনের পদ্ধতিগত অনুশীলনের মাধ্যমে আধ্যাত্মিক জীবন সুন্দরভাবে গড়ে তোলার মাধ্যমে ।
  দাতব্য প্রতিষ্ঠান গড়ে তোলার মাধ্যমে।
  ভারতের প্রাচীন ঐতিহ্য এবং সাংস্কৃতিক অনুশীলন সংরক্ষণ করার মাধ্যমে।
  
  ইতিহাস
  ১৯৩৬ সালে একটি তীর্থযাত্রা থেকে ফেরার পর, স্বামী শিবানন্দ হৃষিকেশে গঙ্গা নদীর ধারে একটি পুরাতন কুটীরে বাস করতে শুরু করেন। তার দলের অন্যান্য শিষ্যগণও কঠিন পরিস্থিতিতে তার সাথে থাকার জন্য ইচ্ছা পোষণ করেন। অবশেষে একসময় তিনি মানবজাতির সেবা করার উদ্দেশ্যে ডিভাইন লাইফ সোসাইটি প্রতিষ্ঠা করেন। তেহরি গাড়োয়ালের রাজা তাকে কিছু জমি দান করেন আজকের এই শিবানন্দ আশ্রম প্রতিষ্ঠার জন্য। চিদানন্দ সরস্বতী এই সোসাইটির প্রেসিডেন্ট হিসেবে আগস্ট ১৯৬৩ থেকে ২৮ আগস্ট ২০০৮ পর্যন্ত দায়িত্ব পালন করেন। আবার, কৃষ্ণনন্দ সরস্বতী হৃষিকেশে এই সোসাইটির সাধারণ সম্পাদক হিসেবে ১৯৫৮ থেকে ২০০১ সাল পর্যন্ত দায়িত্ব পালন করেন।
  
  বিভাগসমূহ
  
  শিবানন্দ আশ্রম ডিভাইন লাইফ সোসাইটির সদর দপ্তর।
  ইয়োগা-বেদান্ত ফরেস্ট একাডেমি শিক্ষার্থীদের যোগ অনুশীলনের সময় ব্যক্তিত্ব বিকাশ এবং মানব কল্যাণের জন্য সাধারণ শৃঙ্খলার অংশ হিসেবে প্রশিক্ষণ দেয় ।
  ইয়োগা-বেদান্ত ফরেস্ট একাডেমি প্রেস কৃষ্টি এবং আধ্যাত্মিক বিষয়ে বই এবং বিভিন্ন সাময়িকী বের করে এছাড়া তার ডিভাইন লাইফ সোসাইটির বিভিন্ন সাহিত্যকর্মও প্রকাশ করে।
  শিবানন্দ পাবলিকেশন লীগ, ডিভাইন লাইফ সোসাইটির একটি সহযোগী শাখা।
  ফ্রি লিটারেচার সেকশন সারা পৃথিবীব্যাপী ভক্তদের মাঝে বিভিন্ন বই এবং সাহিত্যকর্ম  বিনামূল্যে বিলি করে।
  শিবানন্দ চ্যারিটেবল হসপিটাল বিনামূল্যে সেবা প্রদান করে এবং ত্রৈমাসিক ফ্রি মেডিকেল ক্যাম্পের আয়োজন করে।
  শিবানন্দ হোম দুঃস্থ রোগীদের খাদ্য, পোশাক এবং অন্যান্য চিকিৎসা সরঞ্জাম দিয়ে পাশে দাঁড়ায়।
  
  কেন্দ্রসমূহ
  ডিভাইন লাইফ সোসাইটির কেন্দ্রগুলো অস্ট্রেলিয়া, মালয়েশিয়া, দক্ষিণ আফ্রিকা, ত্রিনিদাদ ও টোবাগো, কানাডা প্রভৃতি দেশে প্রতিষ্ঠিত হয়েছে।
  
  আরও দেখুন
   হিন্দু ধর্মীয় সংগঠনগুলোর তালিকা
  
  তথ্যসূত্র
  
  আরও পড়ুন
  
  বহিঃসংযোগ
   ডিভাইন লাইফ সোসাইটি'র অফিসিয়াল ওয়েবসাইট
   ডিভাইন লাইফ সোসাইটি'র আরেকটি অফিসিয়াল ওয়েবসাইট
   স্বামী কৃষ্ণনন্দ, ডিভাইন লাইফ সোসাইটি'র সাবেক সাধারণ সম্পাদক
  
  বিষয়শ্রেণী:আশ্রম
  বিষয়শ্রেণী:ভারত ভিত্তিক হিন্দু সংগঠন
  বিষয়শ্রেণী:আন্তর্জাতিক হিন্দু সংগঠন
  বিষয়শ্রেণী:হিন্দু নতুন ধর্মীয় আন্দোলন
  বিষয়শ্রেণী:১৯৩৬-এ ভারতে প্রতিষ্ঠিত
  বিষয়শ্রেণী:১৯৩৬-এ প্রতিষ্ঠিত
title: শিবানন্দ আশ্রম